Pirkimo sąlygų 11 priedas

**PRELIMINARIOJI PREKIŲ NUOMOS SUTARTIS NR.**

**(PU-13225/25) Mažosios mechanizacijos, laikinų energijos šaltinių, kėlimo ir panašios įrangos nuoma**

*nurodyti pirkimo dalį*

202\_ m. \_\_\_\_\_\_\_\_\_ d.

Kaunas

**AB „Kelių priežiūra“**, buveinės adresas Savanorių pr. 321C, Kaunas, juridinio asmens kodas 232112130, atstovaujama pareigos, vardas, pavardė, veikiančio pagal atstovavimo pagrindas, toliau sutartyje vadinamas **Nuomininku,**

ir

**Nuomotojo pavadinimas**, buveinės adresas Nuomotojo buveinės adresas*,* juridinio asmens kodas juridinio asmens kodas, atstovaujama pareigos, vardas, pavardė, veikiančio pagal atstovavimo pagrindas*,* toliau sutartyje vadinamas **Nuomotoju**,

**Nuomotojo pavadinimas**, buveinės adresas Nuomotojo buveinės adresas*,* juridinio asmens kodas juridinio asmens kodas, atstovaujama pareigos, vardas, pavardė, veikiančio pagal atstovavimo pagrindas*,* toliau sutartyje vadinamas **Nuomotoju**,

**Nuomotojo pavadinimas**, buveinės adresas Nuomotojo buveinės adresas*,* juridinio asmens kodas juridinio asmens kodas, atstovaujama pareigos, vardas, pavardė, veikiančio pagal atstovavimo pagrindas*,* toliau sutartyje vadinamas **Nuomotoju**,

toliau visi Nuomotojai kartu vadinami **Nuomotojais**, o kiekvienas atskirai – **Nuomotoju**,

o **Nuomininkas** ir **Nuomotojai** kartu vadinami **Šalimis**, atskirai – **Šalimi**, susitarė irsudarė šią preliminariąją sutartį (toliau – **Preliminarioji sutartis**):

1. **SUTARTIES SĄVOKOS**
   1. **Atnaujintas pasiūlymas –** Preliminariosios sutarties pagrindu vykdomo Atnaujinto varžymosi procedūros metu Nuomotojo pateiktas pasiūlymas.
   2. **Atnaujintas varžymasis** – Pagrindinės sutarties sudarymo procedūra dėl Kitų prekių, kurios metu visi Preliminariąją sutartį sudarę Nuomotojai varžosi, teikia Atnaujintus pasiūlymus pagal Preliminarioje sutartyje nustatytą Atnaujinto varžymosi procedūrą ir kvietime pateikti Atnaujintą pasiūlymą patikslintas sąlygas. Atnaujinto varžymosi procedūra ir kitos sąlygos nurodytos Preliminariosios sutarties 9 skyriuje.
   3. **Bendra Preliminariosios sutarties kaina** – Preliminariosios sutarties 3.1. punkte nurodyta maksimali bendra visų šios Preliminariosios sutarties pagrindu pateiktų Užsakymų ir sudarytinų Pagrindinių sutarčių kaina.
   4. **Preliminarioji sutartis** – ši Preliminarioji sutartis, kurios tikslas – nustatyti sąlygas, taikomas Pagrindinėms sutartims, kurios bus sudarytos per šios Preliminariosios sutarties galiojimo laikotarpį, ir Užsakymams, kurie bus teikiami Preliminariosios sutarties pagrindu ir jos galiojimo laikotarpiu. Toliau tekste Preliminarioji sutartis suprantama kaip ji apibrėžiama šiame punkte, įskaitant visas Preliminariosios sutarties dalis, Techninę specifikaciją, Pagrindines sutartis ir kitus priedus, susitarimus, jei tekste nenumatyta kitaip.
   5. **Pagrindinė sutartis** – Preliminariosios sutarties pagrindu sudaroma pagrindinė Prekių ir Kitų prekių tiekimo sutartis, kuriai taikomos visos Preliminariosios sutarties nuostatos (kiek jos neprieštarauja Pagrindinės sutarties nuostatoms).
   6. **Techninė specifikacija** – Pirkimo dokumentas, kuriame nustatyti Prekių ir Kitų prekių techniniai reikalavimai.
   7. **Pirkimas/Konkursas** – Nuomininko organizuotas viešasis pirkimas **(PU-13225/25) Mažosios mechanizacijos, laikinų energijos šaltinių, kėlimo ir panašios įrangos nuoma**, Nr................
   8. **Prekės** – Mažosios mechanizacijos, laikinų energijos šaltinių, kėlimo ir panaši įranga, esanti (nuomojama) Nuomotojų Prekių kataloge.
   9. **Kitos prekės** – Mažosios mechanizacijos, laikinų energijos šaltinių, kėlimo ir panaši įranga, kurios nėra Nuomotojų Prekių kataloge ir dėl kurios vykdomas Atnaujintas varžymasis.
   10. **Užsakymas** – Preliminariosios sutarties (Prekių pirkimo atveju) ar Pagrindinės sutarties pagrindu Nuomininko Nuomotojams pateikiama informacija apie Prekes ar Kitas prekes. Užsakymas laikomas gautu Užsakymo išsiuntimo Nuomotojui dieną Preliminarioje sutartyje ar Pagrindinėje sutartyje nurodytais Nuomotojo kontaktais.
   11. **Prekių katalogas** – viešai prieinama elektroninė parduotuvė arba viešai prieinamas elektroninis katalogas, t. y. tokia elektroninė parduotuvė arba katalogas (elektroninis), kuriame viešai skelbiami Prekių įkainiai ir (ar) kainos.
   12. **Prekių ir Kitų prekių trūkumai** – Nuomininko ar (ir) trečiųjų asmenų nustatyti Prekių ir Kitų prekių kokybės neatitikimai Pirkimo dokumentų ar (ir) teisės aktų reikalavimams.
   13. **Pirkimo sąlygos** – Nuomininko vykdytų Pirkimo procedūrų metu pateiktų dokumentų visuma, kuriais vadovaujantis Nuomotojas pateikė Pasiūlymą.
   14. **Pasiūlymas** – Nuomininkui vykdant Pirkimo procedūras, Nuomotojo pateiktų dokumentų visuma.
   15. **Prekių perdavimo – priėmimo aktas** – Šalių pasirašomas Prekių perdavimo – priėmimo aktas, važtaraštis ar kitas lygiavertis dokumentas, patvirtintas Šalių parašais.
   16. **Prekių grąžinimo aktas –** Prekių grąžinimo Nuomotojui metu pasirašomas perdavimo – priėmimo aktas, važtaraštis ar kitas lygiavertis dokumentas, patvirtintas Šalių parašais. Prekių grąžinimo akte turi nurodyta: Prekės pavadinimas ir kiekis; Prekės grąžinimo laikas ir vieta).
   17. **Subnuomotojas** – Nuomotojo pasitelktas juridinis arba fizinis asmuo, kuris pagal galiojantį tarpusavio sandorį su Nuomotoju, Nuomotojo pasitelkiamas atlikti Preliminariojoje sutartyje nurodytų Prekių nuomą ar tam tikras konkrečias su Prekių nuoma susijusias funkcijas.

# **PRELIMINARIOSIOS SUTARTIES OBJEKTAS**

* 1. Šios Preliminariosios sutarties objektas yra **mažosios mechanizacijos, laikinų energijos šaltinių, kėlimo ir panašios įrangos nuoma**. Prekių ir Kitų prekių aprašymas ir taikomi reikalavimai nurodyti Techninėje specifikacijoje.
  2. Nuomotojas įsipareigoja Preliminariojoje sutartyje nustatytomis sąlygomis ir tvarka pateikti Prekes ir Kitas prekes, o Nuomininkas įsipareigoja priimti pateiktas Prekes ir Kitas prekes bei sumokėti už jas Nuomotojui Preliminariojoje sutartyje ir Pagrindinėje sutartyje nustatytomis sąlygomis ir terminais. Nuomininkui pageidaujant, Prekės nuomojamos kartu su pristatymu į Užsakymo pateikimo metu nurodytą Prekių pristatymo vietą. Prekių pristatymo kaina apskaičiuojama Techninėje specifikacijoje nurodyta tvarka, pagal Nuomotojo Pasiūlyme pateiktus įkainius.
  3. Ši Preliminarioji sutartis nustato Šalių sutartinius įsipareigojimus, Nuomotojui nuomojant Prekes pagal Nuomininko pateiktus Užsakymus (Prekių pirkimo atveju) Preliminariosios sutarties pagrindu ir (arba) Kitas prekes pagal atskiras Pagrindines sutartis, kurios bus sudaromos Preliminariosios sutarties galiojimo laikotarpiu.
  4. Preliminariosios sutarties galiojimo metu Nuomininkas turi teisę nuomotis Prekes ir Kitas prekes iš trečiųjų asmenų, Viešųjų pirkimų įstatyme nustatyta tvarka.
  5. Nuomininkas Prekes ir Kitas prekes nuomojasi pagal poreikį ir nėra įsipareigojęs išsinuomoti Prekių ir Kitų prekių už visą Preliminariosios sutarties vertę, t. y. Nuomininkas negarantuoja Nuomotojui nuolatinių Prekių ir Kitų prekių nuomos užsakymų ir neįsipareigoja išsinuomoti Prekių ir Kitų prekių už visą Preliminariojoje sutartyje numatytą vertę. Nuomojamų Prekių ir Kitų prekių kiekis gali keistis priklausomai nuo Nuomininko poreikių ir finansinių galimybių.
  6. Šiai Preliminariajai sutarčiai priskirtinas BVPŽ kodas: 34300000-0.

1. **PREKIŲ IR KITŲ PREKIŲ KAINA, APMOKĖJIMO SĄLYGOS**
   1. Maksimali Preliminariosios sutarties vertė yra suma skaičiaisEur (suma žodžiais) su PVM, iš kurių PVM sudaro suma skaičiais Eur (suma žodžiais). Preliminariosios sutarties vertė be PVM yra suma skaičiais Eur (suma žodžiais).
   2. Nuomotojas įsipareigoja pateikti Nuomininkui PVM sąskaitą - faktūrą per 4 d. d. nuo Prekių priėmimo - perdavimo akto, važtaraščio arba lygiaverčio dokumento pasirašymo dienos, bet ne vėliau kaip sekančio mėnesio ketvirtą darbo dieną. Nuomotojas turi užtikrinti, jog PVM sąskaitą - faktūrą Nuomininkas gautų per informacinę sistemą „SABIS“. Kartu su pateikiama PVM sąskaita - faktūra Nuomotojas privalo pateikti Šalių pasirašytą Prekių priėmimo - perdavimo aktą arba kitą lygiavertį dokumentą.
   3. Nuomotojas pateiktoje PVM sąskaitoje - faktūroje privalo nurodyti atsakingo Nuomininko darbuotojo kelių tarnybą (struktūrinį padalinį), Preliminariosios sutarties ar Pagrindinės sutarties sudarymo datą bei Nuomininko suteiktą Preliminariosios sutarties ar Pagrindinės sutarties numerį.
   4. Nuomininkas atsiskaito už perduotas kokybiškas Prekes ir Kitas Prekes ne vėliau kaip per 30 (trisdešimt) kalendorinių dienų nuo Nuomotojo Preliminariojoje sutartyje numatyta tvarka, sistemoje „SABIS“ gautos ir patvirtintos PVM sąskaitos - faktūros dienos. Preliminariosios sutarties galiojimo laikotarpiu, Šalys gali susitarti ir dėl trumpesnių apmokėjimo terminų, jeigu dėl apmokėjimų terminų sutrumpinimo Nuomininkui atsiranda papildoma ekonominė nauda.
   5. Nuomotojas prisiima visą riziką dėl to, kad ne nuo Nuomininko priklausančių aplinkybių padidės su Preliminariosios sutarties ar Pagrindinės sutarties vykdymu susijusios išlaidos ir Nuomotojui Preliminariosios sutarties ar Pagrindinės sutarties vykdymas taps sudėtingesnis (Nuomotojui padidės įsipareigojimų vykdymo kaina). Įsipareigojimų vykdymo kainos padidėjimas nesuteikia Nuomotojui teisės sustabdyti Preliminariosios sutarties ar Pagrindinės sutarties vykdymo ar atsisakyti Preliminariosios sutarties ar Pagrindinės sutarties šiuo pagrindu. Tai būtų laikoma esminiu pažeidimu.
   6. Preliminariajai sutarčiai taikoma kintamo įkainio kainodara nustatyta laikantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“, kuri detalizuota Preliminarioje sutartyje, Pagrindinėje sutartyje ir Pirkimo sąlygose.
   7. Jeigu Preliminariosios sutarties galiojimo metu pasikeitus teisės aktams, pasikeistų pridėtinės vertės mokesčio dydis, Preliminariosios sutarties kaina be PVM dėl to nebus keičiama, t. y. Nuomininkas mokės Nuomotojui už tinkamai pagal Preliminariąją sutartį nuomojamas Prekes ir Kitas prekes kainą, kuri bus lygi sumai, gautai prie Prekių ir Kitų prekių kainos be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.
   8. Nuomininkas turi teisę sulaikyti apmokėjimą Nuomotojui, jei Nuomotojas laiku nevykdo įsipareigojimų pagal Preliminariąją sutartį ar jos pagrindu sudarytas Pagrindines sutartis ar Nuomotojas pažeidžia bent vieną Preliminariojoje sutartyje ar Pagrindinėje sutartyje nustatytą Nuomotojo įsipareigojimą. Mokėjimai sustabdomi laikotarpiui iki Nuomotojas panaikins visus Preliminariosios sutarties ar Pagrindinės sutarties vykdymo pažeidimus ir (ar) trūkumus. Toks mokėjimų sulaikymas nėra laikomas Preliminariosios sutarties ar Pagrindinės sutarties sąlygų pažeidimu (t. y. nėra skaičiuojami delspinigiai).
   9. Jei Nuomotojui pagal Preliminariąją sutartį ar Pagrindinę sutartį yra priskaičiuotos netesybos, Nuomininko už Prekes ir Kitas prekes mokėtina suma mažinama priskaičiuotų netesybų suma. Taip pat Nuomininkas turi teisę priskaičiuotas netesybas išskaičiuoti iš bet kokių Nuomotojui atliekamų mokėjimų teisės aktų nustatyta tvarka, pranešant Nuomotojui raštu apie tokių netesybų įskaitymą.
2. **PREKIŲ IR KITŲ PREKIŲ NUOMOS TVARKA, TERMINAI IR KOKYBĖ**
   1. Nuomininkas, sudarytos Preliminariosios sutarties ar Pagrindinės sutarties pagrindu, privalės išnuomoti Prekes pagal atskirus žodinius ir (arba) raštiškus Nuomininko pateiktus Užsakymus. Užsakymas laikomas gautu Užsakymo išsiuntimo Nuomotojui dieną Preliminarioje sutartyje ar Pagrindinėje sutartyje nurodytais Nuomotojo kontaktais.
   2. Nuomotojas turi sudaryti galimybę Nuomininkui pasiimti išnuomotą Prekes ar Kitas prekes per 12 (dvylika) valandų nuo užsakymo pateikimo valandos.
   3. Nuomininkui pageidaujant, Nuomotojas privalo pristatyti Prekes ar Kitas prekes savo transportu.
   4. Nuomininkas turi teisę, nepriklausomai nuo Užsakymo vertės, Prekes ar Kitas prekes atsiimti pats iš Nuomotojo Prekių ar Kitų prekių nuomos vietų.
   5. Nuomos terminas pradedamas skaičiuoti nuo Prekės ar Kitos prekės atsiėmimo iš Nuomotojo nurodytos vietos (arba nuo pristatymo momento, jei Nuomotojas pristato Prekes ar Kitas prekes Nuomininko nurodytu adresu) dienos ir baigiamas, kai Prekė ar Kita prekė atiduodama atgal.
   6. Prekių perdavimo - priėmimo aktas (krovinio važtaraštis arba lygiavertis dokumentas) turi būti surašytas dviem vienodą teisinę galią turinčiais egzemplioriais, kuriuos pasirašo abiejų Šalių įgalioti asmenys, jei Preliminariojoje sutartyje ar Pagrindinėje sutartyje nenumatyta kitaip.
   7. Priėmimo - perdavimo metu ar Prekės Nuomos metu nustačius siūlomos nuomoti ar nuomojamos Prekės trūkumus, Nuomininko turi teisę sustabdyti Nuomos termino skaičiavimą ir reikalauti per 24 valandas suremontuoti Prekę arba šią pakeisti. Nuomos termino sustabdymo momentu, nuomos mokestis nėra skaičiuojamas.
   8. Ne dėl Nuomininko kaltės sugedus nuomojamai Prekei, Nuomotojas privalo Prekę suremontuoti arba pakeisti kita lygiaverte Preke per ne ilgiau kaip 24 valandas, atvažiuojant į objektą, kuriame yra Prekė. Jei sugedusią Prekę Nuomotojui pristato Nuomininkas, Nuomotojas privalo padengti su transportavimu susijusias išlaidas.
   9. Prekių ir Kitų prekių kokybei keliami reikalavimai apibrėžiami Preliminariojoje sutartyje, Techninėje specifikacijoje, Sutartyje, Pirkimo dokumentuose, jų prieduose bei Prekių ir Kitų prekių kokybę reglamentuojančiuose teisės aktuose. Jei Preliminariojoje sutartyje nenumatyti konkretūs kokybės reikalavimai, tai nuomojamų Prekių ir Kitų prekių kokybė turi atitikti teisės aktų keliamus reikalavimus bei įprastai tokios rūšies Prekėms ir Kitoms prekėms keliamus kokybės standartus bei sąlygas.
   10. Prekės turi būti kokybiškos, atitikti Lietuvos Respublikoje galiojančius standartus, ir būti tinkamos naudoti pagal jų tikslinę paskirtį, pilnos komplektacijos, neturi būti paslėptų trūkumų, dėl kurių Prekių nebūtų galima naudoti pagal jų tikslinę paskirtį arba dėl kurių sumažėtų Prekių naudingumas.
   11. Prieš perduodamas Prekę, Nuomotojas privalo instruktuoti Nuomininko atstovą kaip saugiai ir tinkamai naudotis išnuomojama Preke, nurodyti jos laikymo sąlygas ir pateikti kitą svarbią informaciją, reikalingą tinkamam Prekės eksploatavimui.
   12. Nuomininkui paprašius, Nuomotojas privalo kartu su išnuomota Mechanizacija ar Kita mechanizacija pateikti reikalingą naudojimo instrukciją, informaciją apie įrangos naudojimo saugą, taip pat prireikus apmokyti Nuomininko darbuotoją naudotis nuomojama Preke.
   13. Grąžinant Prekę Šalys pasirašo Prekių grąžinimo aktą. Nuomininkui nepasirašius Prekės grąžinimo akto, Nuomotojas turi teisę Prekių grąžinimo aktą pasirašyti vienašališkai.
   14. Visa nuomojama Mechanizacija turi būti apdrausta nuo šioje Preliminariojoje sutartyje ir Techninėje specifikacijoje nurodytų rizikų, o Nuomininkas už nuostolius, kurie atsirado ne dėl natūralaus susidėvėjimo moka tik Nuomotojo interneto puslapyje viešai nurodytą, bet ne didesnę nei 15% draudimo išskaitą nuo žalos, atlygio ar remonto sumos. Nuomotojas negali reikalauti papildomų sumų, išskyrus šią išskaitą. Nustatyti pažeidimai ir (arba) defektai turi būti pažymėti Prekės grąžinimo akte. Jei Prekės grąžinimo metu neįmanoma nustatyti pažeidimų ir (arba) defektų vertės, Nuomotojas Prekių grąžinimo akte nurodo, kad Prekė pažeista ir (arba) turi defektų ir per pagrįstą laiką išrašo Nuomininkui draudimo išskaitos dydžio sąskaitą - faktūrą, pagal kurią turi būti atlyginta ne daugiau kaip 15% nuo žalos, atlygio ar remonto sumos.
   15. Jeigu Prekėje, kuri perduota Nuomininkui, aptinkami paslėpti pažeidimai ir (arba) defektai, kurie nebuvo nustatyti pasirašant Prekės Perdavimo–priėmimo aktą, Nuomininkas privalo per vieną darbo dieną nuo tokio defekto ir (ar) pažeidimo pastebėjimo momento pranešti Nuomotojui apie aptiktus pažeidimus ir (arba) defektus. Nuomotojas turi teisę per vieną darbo dieną nuo minėto pranešimo gavimo dienos atvykti į Prekės naudojimo vietą ir įvertinti Nuomininko pastebėtus Prekės pažeidimus ir (arba) defektus ir, jeigu Nuomotojas nustato šių defektų egzistavimą, Nuomotojas privalo per Sutarties Šalių suderintą terminą savo lėšomis pašalinti atitinkamus pažeidimus ir (arba) defektus.
   16. Nuomotojui pažeidus Preliminarioje sutartyje ar Pagrindinėje sutartyje numatytus Prekių ir Kitų prekių nuomos terminus, tai laikoma esminiu pažeidimu.
3. **ŠALIŲ PATVIRTINIMAI IR GARANTIJOS**
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal buveinės valstybės teisės aktų reikalavimus;
      2. Šalis atliko visus teisinius veiksmus, būtinus, kad Preliminarioji sutartis būtų tinkamai sudaryta ir galiotų;
      3. sudarydama Preliminariąją sutartį, Šalis neviršija savo kompetencijos ir nepažeidžia ją saistančių teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir/ar susitarimų;
      4. Šalies atstovai, pasirašę šią Preliminariąją sutartį, yra Šalies tinkamai įgalioti ją pasirašyti;
      5. Šaliai nėra žinoma apie jokius būsimus teisinės aplinkos pasikeitimus, kurie gali turėti įtakos Šalies įsipareigojimų pagal šią Preliminariąją sutartį vykdymui;
      6. Preliminarioji sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Preliminariosios sutarties sąlygas;
      7. Preliminariosios sutarties sąlygos yra aiškios ir suprantamos bei vykdytinos;
      8. nei šios Preliminariosios sutarties sudarymas, nei Nuomininko ar Nuomotojo šia Preliminariąja sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kitokio sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų.
   2. Nuomotojas patvirtina, kad turi visus teisės aktais numatytus leidimus, licencijas, darbuotojus ir/ar personalą, organizacines ir technines priemones, reikalingas Prekių ir Kitų prekių nuomai.
   3. Nuomininkas patvirtina, kad priims pagal šios Preliminariosios sutarties pagrindu sudarytų Pagrindinių sutarčių nuostatas suteiktas kokybiškas Prekes ir Kitas prekes bei už jas atsiskaitys Preliminarioje sutartyje nustatyta tvarka ir terminais.
   4. Jei paaiškėja, kad šioje Preliminariojoje sutartyje nurodyti Šalių patvirtinimai (-as) ir/ar pareiškimai (-as) yra melagingas (-i) ir/ar klaidingas (-i), tai Šalis privalo atlyginti kitai Šaliai dėl tokio (-ių) melagingo (-ų) ir/ar klaidingo (-ų) patvirtinimo (-ų) ir/ar pareiškimo (-ų) patirtus nuostolius.
4. **ŠALIŲ TEISĖS IR PAREIGOS** 
   1. **Nuomininkas įsipareigoja:**
      1. tinkamai ir sąžiningai vykdyti Preliminariąją sutartį ir jos pagrindu sudarytas Pagrindines sutartis;
      2. Preliminariosios sutarties vykdymo metu bendradarbiauti su Nuomotoju, teikiant Preliminariosios sutarties vykdymui pagrįstai reikalingą informaciją, kurios pateikimo būtinybė iškilo Preliminariosios sutarties vykdymo metu;
      3. priimti Šalių sutartu laiku perduodamas (išnuomojamas) Prekes ir Kitas prekes, jeigu jos atitinka Preliminariosios sutarties ar Pagrindinės sutarties reikalavimus;
      4. Nuomotojui tinkamai įvykdžius sutartinius įsipareigojimus, sumokėti Nuomotojui už laiku pateiktas kokybiškas Prekes ir Kitas prekes Preliminariojoje sutartyje nustatyta tvarka;
      5. tinkamai vykdyti kitus įsipareigojimus, numatytus Preliminariojoje sutartyje ir galiojančiuose Lietuvos Respublikos teisės aktuose.
   2. **Nuomotojas įsipareigoja:**
      1. tinkamai ir sąžiningai vykdyti Preliminariąją sutartį ir jos pagrindu sudarytas Pagrindines sutartis;
      2. Preliminariosios sutarties vykdymo metu suteikti Nuomininkui nemokamą prieigą prie Prekių katalogo bei prieigą prie Nuomotojo internetinės užsakymų platformos, kurioje būtų prieinama informacija apie Nuomininko užsakytą, nuomojamą Prekę, jos išdavimo/grąžinimo datą, kainą ir kitą aktualią informaciją;
      3. pasirūpinti Prekėmis ir Kitomis prekėmis, įranga ir darbo jėga, reikalinga tinkamam Preliminariosios sutarties vykdymui;
      4. Sąskaitas pateikti naudojantis elektronine paslauga „SABIS“;
      5. netaikyti Nuomininkui neapmokėtos Prekių ir Kitų prekių sumos limito bei kitų apribojimų;
      6. apdrausti Nuomininko nuomojamą Prekę visą nuomos laikotarpį draudimu, kuris apimą žalą (padarinius) kilusius dėl šių veiksnių:
         1. Eismo įvykis;
         2. Gaisras (nekontroliuojama ugnis), žaibas, savaiminis sprogimas;
         3. Gamtinės jėgos, tokios kaip audra, liūtis, kruša, sniego slėgis, netikėtas potvynis;
         4. Trečiųjų asmenų tyčinė veikla – vandalizmas, plėšimas ar vagystė;
         5. Stiklo dūžis – specializuotos technikos žibintų, veidrodžių, kabinos stiklo dužimas arba skilimas;
         6. Apgadinimams Prekei ar Kitai prekei nukritus ar nuvirtus statybos/atliekamų darbų vietoje;
         7. Išnuomotos Prekės ar Kitos prekės apgadinimas pakrovimo/ iškrovimo metu;
         8. Kiti staigūs ir nenumatyti įvykiai.
      7. nedelsiant raštu informuoti Nuomininką apie bet kurias aplinkybes, kurios trukdo ar gali sutrukdyti Nuomotojui tinkamai vykdyti sutartinius įsipareigojimus;
      8. laikytis Lietuvos Respublikos civilinio kodekso bei kitų su Nuomotojo sutartinių įsipareigojimų vykdymu susijusių Lietuvos Respublikoje galiojančių teisės aktų nuostatų ir užtikrinti, kad Nuomotojo darbuotojai bei atstovai jų laikytųsi. Nuomotojas garantuoja Nuomininkui ir/ar tretiesiems asmenims nuostolių atlyginimą, jei Nuomotojas ar su Nuomotoju susiję tretieji asmenys nesilaikytų Lietuvos Respublikoje galiojančių teisės aktų reikalavimų (įskaitant bet neapsiribojant teisės aktuose Prekėms ir Kitoms prekėms taikomus reikalavimus) ir dėl to Nuomininkui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;
      9. savo sąskaita apsaugoti Nuomininką nuo bet kokių pretenzijų, ieškinių ar nuostolių, atsirandančių dėl Nuomotojo veiksmų ar neveikimo ir (ar) aplaidumo, vykdant Preliminariąją sutartį, bei atlyginti dėl savo kaltų veiksmų padarytą žalą tretiesiems asmenims bei jų patirtus nuostolius;
      10. užtikrinti iš Nuomininko Preliminariosios sutarties vykdymo metu gautos ir su Preliminariosios sutarties vykdymu susijusios informacijos konfidencialumą ir apsaugą. Pasibaigus sutartinių įsipareigojimų įvykdymo terminui, Nuomininkui paprašius raštu, grąžinti visus iš Nuomininko gautus, Preliminariosios sutarties vykdyti reikalingus dokumentus;
      11. susipažinti ir laikytis Nuomininko Tiekėjų etikos kodekso nuostatų (skelbiama viešai: https://keliuprieziura.lt/apie-mus/viesieji-pirkimai/456), taip pat užtikrinti, kad jų laikytųsi visi Nuomotojo pasitelkti tretieji asmenys – Subnuomotojai, ūkio subjektai, kurių pajėgumais Nuomotojas remiasi, ir kiti susiję asmenys. Nuomotojui tiesiogiai ar veikiant per trečiuosius asmenis pažeidus Tiekėjų etikos kodeksą, Nuomininkas pasilieka teisę įvertinti pažeidimo pasekmes vykdomos Sutarties apimtyje, įskaitant galimybę priimti atitinkamus sprendimus dėl tolimesnio bendradarbiavimo galimybių.
   3. **Nuomininkas turi teisę**:
      1. į tinkamą, sąžiningą Nuomotojo sutartinių įsipareigojimų vykdymą visą Preliminariosios sutarties galiojimo laikotarpį bei netesybas, nuostolių atlyginimą, jei Nuomotojas nesilaiko sutartinių įsipareigojimų ar (ir) pažeidžia teisės aktų reikalavimus;
      2. sustabdyti Prekių nuomą, jei Prekė nuomojama nesilaikant Preliminarios sutarties sąlygų ir Lietuvos Respublikos teisės aktų reikalavimų;
      3. teikti pagrįstas pastabas, susijusias su Nuomotojo nuomojamomis Prekėmis, į kurias Nuomotojas turi atsižvelgti;
      4. atsisakyti viso ar dalies Prekės nuomos termino arba visos ar dalies nuomojamų Prekių, jeigu Nuomininkas neturės pakankamo, nuo jos nepriklausančio finansavimo arba Prekės nuomos ar dalies Prekių nuomos nereikės vykdant savo funkcijas, ir (arba) dėl kitų priežasčių. Tokio atsisakymo atveju Nuomininkas sumoka Nuomotojui už iki atsisakymo faktiškai išnuomotas Prekes.
   4. **Nuomotojas turi teisę**:
      1. gauti Preliminariojoje sutartyje ar Pagrindinėje sutartyje nurodyto dydžio užmokestį už laiku, tinkamai ir kokybiškai Nuomininkui išnuomotas Prekes ir Kitas prekes;
      2. prašyti, kad Nuomininkas pateiktų su tinkamu Preliminariosios sutarties vykdymu susijusią informaciją ar dokumentus, kurių pateikimo būtinybė atsirado Preliminariosios sutarties vykdymo metu;
      3. reikalauti, kad pasibaigus nuomos terminui Nuomininkas grąžintų išnuomotas Prekes Nuomotojui;
      4. reikalauti, kad Nuomininkas tinkamai ir laiku vykdytų kitus sutartinius įsipareigojimus.
   5. Nuomotojas, Nuomininkui pareikalavus, per Nuomininko nustatytą terminą privalo pateikti Nuomininkui pakankamus įrodymus, jog jis turi visus pagal teisės aktų reikalavimus būtinus Prekių ir Kitų prekių nuomai Lietuvos Respublikoje leidimus, atestatus, licencijas ir (arba) kitus teisės aktų nustatytus reikalavimus atitinkančius dokumentus arba kitus dokumentus, Nuomotojo vidaus tvarkas, aprašus ir kitą dokumentaciją, kuri buvo nurodyta Pirkimo dokumentuose kaip privaloma.
   6. Nuomininkas siekia nuomotis Prekes, darančias kuo mažesnį poveikį aplinkai, kad Prekei tiekti būtų sunaudojama kuo mažiau gamtos išteklių, todėl Šalys įsipareigoja Sutarties galiojimo laikotarpiu visą dokumentaciją (įskaitant ir neapsiribojant Šalių bendravimą, Užsakymus, Priėmimo-perdavimo aktus ir (ar) kitą dokumentaciją) teikti ir pasirašyti tik elektroninėmis priemonėmis (telefonu, elektroniniu paštu ar kt.).
5. **NUOMOTOJO TEISĖ PASITELKTI TREČIUOSIUS ASMENS (SUBNUOMA), JUNGTINĖ VEIKLA**
   1. Bet kokie fiziniai ar juridiniai asmenys, kuriuos Nuomotojas pasitelkia šios Preliminariosios sutarties vykdymui, neatsižvelgiant į tai, kokie teisiniai ryšiai sieja šiuos asmenis su Nuomotoju, yra laikomi Nuomotojo agentais. Šių asmenų veiksmai vykdant Pagrindinę sutartį Nuomotojui sukelia tokias pačias pasekmes, kaip jo paties veiksmai. Jeigu Nuomotojai Preliminariosios sutarties vykdymui pasitelkia trečiuosius asmenis (Subnuomotojus / subtiekėjus), jie nurodomi Preliminariosios sutarties Priede Nr. 5 „Subnuomotojų sąrašas ir perduodamų įsipareigojimų dalis“.
   2. Nuomotojas Pagrindinei sutarčiai vykdyti turi pasitelkti tik tuos Subnuomotojus, kurie numatyti Nuomotojo pasiūlyme ir/ar Preliminarioje sutartyje. Jeigu Nuomotojas šioje Pagrindinėje sutartyje Prekių ir Kitų prekių nuomai vykdyti nori samdyti kitą, nei nurodyta pasiūlyme, Subnuomotoją, jis privalo prieš tai Nuomininkui įrodyti jo patikimumą ir gebėjimą vykdyti paskirtas funkcijas, gauti raštišką Nuomininko sutikimą dėl pasirinkto Subnuomotojo bei pateikti Subnuomotojo dokumentus, pagrindžiančius atitikimą Pirkimo sąlygose Subnuomotojams nustatytiems reikalavimams (jei taikoma). Už Subnuomotojo teikiamų paslaugų kokybę atsako Nuomotojas. Nuomotojas visada bus atsakingas už Preliminariosios sutarties vykdymą, įskaitant subnuomotojams perduodamos vykdyti Preliminariosios sutarties ir (ar) Pagrindinės sutarties dalies kokybę ir padarytą žalą. Tuo atveju, jei Nuomotojas Preliminariosios sutarties vykdymo metu savo sutartiniams įsipareigojimams vykdyti pasitelkia kitus nei Nuomotojo pasiūlyme pirkimui nurodytus Subnuomotojus, Nuomotojas pasiūlyme pirkimui nurodytus Subnuomotojus pakeičia be Nuomininko žinios arba jeigu Nuomotojas, savo pasiūlyme nenurodęs apie ketinimą pasitelkti Subnuomotojus, pasitelkia Subnuomotojus be Nuomininko raštiško sutikimo, Nuomotojas moka Nuomininkui 1 (vieno) procento nuo Preliminariosios sutarties vertės dydžio baudą bei Nuomininkui pareikalavus, nedelsiant privalo atsisakyti tokio Subnuomotojo paslaugų.
   3. Subnuoma nesukuria sutartinių santykių tarp Nuomininko ir Subnuomotojo. Nuomotojas atsako už savo Subnuomotojų veiksmus ar neveikimą. Nuomininko sutikimas, kad sutartiniams įsipareigojimams vykdyti būtų pasitelkiamas Subnuomotojas, neatleidžia Nuomotojo nuo jokių jo įsipareigojimų pagal Pagrindinę sutartį.
   4. Atsiradus poreikiui keisti Jungtinės veiklos sutartyje nurodytus partnerius kitais (jeigu Prekės nuomojamos pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas:
      1. Nuomotojas Nuomininkui pateikia šiuos dokumentus:
         1. pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
         2. pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui(-iams);
         3. naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiantys dokumentai (jei taikoma);
      2. Nuomotojas įrodys Nuomininkui naujojo(-ų) / pasiliekančio(-ių) Jungtinės veiklos partnerio(-ių) patikimumą ir gebėjimą vykdyti paskirtas funkcijas;
      3. Nuomotojas gaus Nuomininko rašytinį sutikimą keisti Jungtinės veiklos partnerius;
      4. Nuomotojas pateiks Nuomininkui naujos Jungtinės veiklos sutarties ar esamos Jungtinės veiklos sutarties pakeitimo kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(-ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
   5. Pagrindinei sutarčiai gali būti taikoma tiesioginio atsiskaitymo su Subnuomotojais galimybė, kuri įgyvendinama šia tvarka:
      1. Nuomininkas ne vėliau kaip per 3 (tris) darbo dienas nuo VPĮ 88 str. 4 d. numatytos informacijos gavimo raštu dienos, informuoja Subnuomotojus apie tiesioginio atsiskaitymo galimybę, o Subnuomotojas, norėdamas pasinaudoti tokia galimybe, raštu pateikia prašymą Nuomininkui. Tais atvejais, kai Subnuomotojas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Nuomininko, Nuomotojo ir jo Subnuomotojo. Šioje sutartyje nurodoma Nuomotojo teisė prieštarauti nepagrįstiems mokėjimams, tiesioginio atsiskaitymo su Subnuomotoju tvarka, atsižvelgiant į Pirkimo dokumentuose ir subnuomos sutartyje nustatytus reikalavimus.
      2. Subnuomotojas, prieš pateikdamas sąskaitą Nuomininkui, turi ją suderinti su Nuomotoju. Suderinimas laikomas tinkamu, kai Subnuomotojo išrašytą sąskaitą-faktūrą raštu patvirtina atsakingas Nuomotojo atstovas, kuris yra nurodytas trišalėje sutartyje. Nuomininko atlikti mokėjimai Subnuomotojui pagal jo pateiktas sąskaitas-faktūras atitinkamai mažina sumą, kurią Nuomininkas turi sumokėti Nuomotojui pagal Preliminariosios sutarties sąlygas ir tvarką. Nuomotojas, išrašydamas ir pateikdamas sąskaitas-faktūras Nuomininkui, atitinkamai į jas neįtraukia Subnuomotojo tiesiogiai Nuomininkui pateiktų ir Nuomotojo patvirtintų sąskaitų-faktūrų sumų.
      3. Tiesioginis atsiskaitymas su Subnuomotoju neatleidžia Nuomotojo nuo jo prisiimtų įsipareigojimų pagal Pagrindinę sutartį. Nepaisant nustatyto galimo tiesioginio atsiskaitymo su Subnuomotoju, Nuomotojo Preliminariojoje ar Pagrindinėje sutartyje numatytos teisės, pareigos ir kiti įsipareigojimai nepereina Subnuomotojui.
      4. Jei dėl tiesioginio atsiskaitymo su Subnuomotoju faktiškai nesutampa Nuomotojo ir Subnuomotojo mokėtinos sumos, atsakomybė prieš Nuomininką tenka Nuomotojui ir neatitikimai pašalinami Nuomotojo sąskaita.
      5. Atsiskaitymai su Subnuomotoju atliekami trišalėje sutartyje nustatyta tvarka, atsižvelgiant į Pagrindinėje sutartyje nustatytą kainodarą ir atsiskaitymo tvarką. Su Subnuomotojais gali būti atsiskaitoma tik po to, kai išnuomojamos visos Pagrindinėje sutartyje nurodytos Prekės, atitinkamai pagal pasirašytus priėmimo-perdavimo aktus.
   6. Šiame skyriuje numatytų Nuomotojo įsipareigojimų nesilaikymas yra laikomas esminiu pažeidimu.
6. **PREKIŲ IR KITŲ PREKIŲ ĮSIGIJIMO PROCEDŪRA IR SĄLYGOS** 
   1. Prekių nuomai konkretus Nuomotojas, kuriam bus teikiamas Užsakymas Preliminariosios sutarties pagrindu, pasirenkamas be Atnaujinto varžymosi žemiau nurodytais Užsakymo teikimo kriterijais:
      1. Prekės nuomojamos iš Nuomotojo, kurio Prekių kaina, pritaikius Nuomotojo siūlomą nuolaidą/antkainį prie Prekių kainos ir priskaičius Prekių pristatymo išlaidas (jei jos yra), yra mažiausia.
      2. Jei Nuomininkui reikalingą Prekę Prekių kataloge turi tik vienas Nuomotojas, tokiu atveju Prekių kaina, pritaikius Nuomotojo siūlomą nuolaidą/antkainį prie Prekių kainos ir priskaičius Prekių pristatymo išlaidas (jei jos yra), palyginama su kitų rinkoje esančių pardavėjų (nuomotojų) kainomis (įskaitant pristatymo išlaidas jei jos reikalingos) ir jei Prekės kaina su pristatymo išlaidomis (jei jos yra) neviršija rinkos kainos, tuomet Nuomininkas nuomoja Prekę iš Nuomotojo Prekių katalogo. Jei Prekės, esančios vienintelio Nuomotojo Prekių kataloge, kaina, pritaikius Nuomotojo siūlomą nuolaidą/antkainį prie Prekių kainos ir priskaičius Prekių pristatymo išlaidas (jei jos yra) viršija rinkos kainą, tuomet vykdomas Atnaujintas varžymasis Preliminariosios sutarties 8.2. punkte nurodyta tvarka ir sąlygomis.
      3. Nuomininkas renka ir saugoja informaciją apie Prekių kainą Nuomotojų Prekių kataloge (išsaugotoje informacijoje turi būti: Nuomotojo pavadinimas, Prekių kaina, data (dienos kurią buvo tikrinama Prekių kaina), pristatymo išlaidos (jei jos reikalingos) ir kt. Informacija gali būti saugojama darant Nuomotojų Prekių katalogo ekrano nuotrauką ar kitais būdais).
      4. Prekėms, nuomojamoms iš Nuomotojų Prekių katalogo, tiesiogiai taikomi Preliminarioje sutartyje nurodyti Nuomininko ir Nuomotojo įsipareigojimai, garantijos, Prekių pristatymo, atsakomybės ir kitos sąlygos.
   2. Dėl Kitų prekių, kurių nėra Nuomotojų Prekių kataloge arba Preliminariosios sutarties 8.1.2. punkte nustatytu atveju, bus vykdoma Atnaujinto varžymosi procedūra raštu, CVP IS priemonėmis:
      1. Nuomotojas neprivalo dalyvauti kiekviename Atnaujintame varžymesi ir teikti Atnaujinto pasiūlymo.
      2. Nuomotojas pateikdamas Atnaujintą pasiūlymą patvirtina visų sąlygų, nurodytų kvietime pateikti Atnaujintą pasiūlymą, priimtinumą.
      3. Kvietime pateikti Atnaujintą pasiūlymą nurodoma: patikslintos Preliminariosios sutarties sąlygos (Kitų prekių techninės charakteristikos ir pan.), jei toks tikslinimas iš esmės nekeičia Preliminariosios sutarties sąlygų; Kitų prekių kiekis; Pagrindinės sutarties galiojimo terminas; Nuomininko nustatytas terminas, per kurį Nuomotojai turi pateikti Atnaujintus pasiūlymus; Atnaujintų pasiūlymų vertinimo kriterijai; visa VPĮ 78 straipsnyje reikalaujama nurodyti informacija ir kitos Nuomininko vertinimu, svarbios aplinkybės bei būtinosios sąlygos.
      4. Nuomotojų Atnaujinti pasiūlymai turi būti pateikti iki CVP IS sistemoje nurodyto termino pabaigos. Po termino pabaigos gauti Atnaujinti pasiūlymai laikomi negautais ir nebus nagrinėjami.
      5. Atnaujinti pasiūlymai bus vertinamai pagal mažiausios kainos kriterijų: Kitų prekių kaina su nuolaida/antkainiu ir jų pristatymo išlaidomis (jei jos yra).
      6. Atnaujintame pasiūlyme Nuomotojai turės nurodyti Kitoms prekėms siūlomą nuolaidą, kuri negali būti mažesnė nei nurodyta šioje Preliminarioje sutartyje Prekėms siūloma nuolaida arba nurodyti antkainį kuris negali būti didesnis nei nurodytas šioje Preliminarioje sutartyje Prekėms siūlomas antkainis. Jei Nuomotojas nurodys mažesnę nuolaidą ar didesnį antkainį Kitoms prekėms nei nurodyta šioje Preliminarioje sutartyje, tuomet Nuomininkas laikys, kad Nuomotojas suklydo ir vertins šioje Preliminarioje sutartyje nurodytą nuolaidą/antkainį.
      7. Kiekvieno Atnaujinto varžymosi metu kiekvienas Nuomotojas įsipareigoja pateikti savarankišką Atnaujintą pasiūlymą Nuomininkui nepriklausomai nuo kitų Nuomotojų. Nuomotojai neturi teisės pateikti bendrų pasiūlymų Nuomininkui ar kitaip pažeisti Lietuvos Respublikos konkurencijos įstatymą.
      8. Nuomininkas, priėmęs sprendimą dėl laimėjusio Atnaujinto pasiūlymo, informuoja Nuomotojus, kurie pateikė Atnaujintus pasiūlymus, apie Atnaujintų pasiūlymų vertinimo rezultatus, nurodydamas Atnaujintą varžymąsi laimėjusio Nuomotojo pavadinimą ir kitų Nuomotojų vietą pasiūlymų vertinimo eilėje.
      9. Pagrindinė sutartis su laimėjusį Atnaujintą pasiūlymą pateikusiu Nuomotoju gali būti sudaroma tik po to, kai Nuomininkas informuoja Nuomotojus apie Atnaujintų pasiūlymų vertinimo rezultatus.
      10. Nuomininkas turi teisę bet kuriuo metu iki Pagrindinės sutarties sudarymo, neatlygindamas Nuomotojams jokių patirtų kaštų/nuostolių, nutraukti Atnaujinto varžymosi procedūrą, apie tai informuodamas visus Nuomotojus.
      11. Nuomotojas, pateikdamas Atnaujintą pasiūlymą, į siūlomą kainą įskaičiuoja visus Nuomotojo mokamus mokesčius ir išlaidas (įskaitant, bet neapsiribojant dokumentų spausdinimo ir kopijavimo, telefoninių pokalbių, kelionių, parkavimo ir kitas išlaidas).
      12. Jeigu Nuomotojas pasiūlo didesnes Kitų prekių kainas nei rinkos kaina, Nuomininkas pasilieka teisę atmesti tokį Nuomotojo Atnaujintą pasiūlymą dėl per didelės kainos ir nesudaryti Pagrindinės sutarties pagal Atnaujinto varžymosi metu pateiktą pasiūlymą.
      13. Jei Atnaujintą varžymąsi laimėjęs Nuomotojas: 1) raštu (CVP IS priemonėmis) atsisako sudaryti Pagrindinę sutartį, 2) nustatytais terminais nepateikia Nuomininkui pasirašytos Pagrindinės sutarties, 3) laimėjusio Nuomotojo kvalifikacija (jei buvo reikalaujama) tapo nebeatitinkančia šios Preliminariosios sutarties reikalavimų ir tokie neatitikimai reikalavimams nėra pašalinami per Nuomininko nustatytą protingą terminą, tokiu atveju teisė sudaryti Pagrindinę sutartį gali būti perduodama Nuomotojui pasiūlymų eilėje esančiam po atsisakiusio sudaryti Pagrindinę sutartį Nuomotojo.
      14. **Nuomininkas turi teisę bet kuriuo metu iki Sutarties sudarymo, neatlygindamas Nuomotojams jokių patirtų kaštų/nuostolių, nutraukti Atnaujinto varžymosi procedūrą, apie tai informuodamas visus Nuomotojus.**
      15. Jei Atnaujinto varžymosi metu nebuvo gauta pasiūlymų arba visi gauti pasiūlymai neatitiko Preliminariojoje sutartyje ir/ar kvietime pateikti Atnaujintą pasiūlymą nustatytų reikalavimų, Atnaujinto varžymosi procedūra laikoma pasibaigusia, o Nuomininkas turi teisę savo nuožiūra atlikti bet kurį iš toliau nurodytų veiksmų:
          1. pakartotinai organizuoti Atnaujintą varžymąsi darydamas arba nedarydamas varžymosi sąlygų pakeitimų;
          2. organizuoti viešąjį pirkimą dėl tų pačių Kitų prekių bendra teisės aktuose nustatyta tvarka.
      16. Jeigu Preliminarioji sutartis sudaroma tik su vienu Nuomotoju arba Preliminarioji sutartis lieka galioti tik su vienu Nuomotoju, Nuomininkas, vadovaudamasis VPĮ 78 str. 4 p., turi teisę nevykdyti Preliminarioje sutartyje numatytos atnaujinto varžymosi procedūros. Nuomininkas raštu kreipiasi į Nuomotoją, ir, kai reikia, prašo papildyti savo pasiūlymą. Nuomininkas atitinkamai pateikia Kitų prekių poreikius bei su tuo susijusias sąlygas ir nurodo, kad pasiūlymo papildymas turi neprieštarauti Preliminariosios sutarties sąlygoms. Jeigu Nuomotojo pateiktas pasiūlymo papildymas netenkina Nuomininko, Nuomininkas pasilieka teisę nesudaryti Pagrindinės sutarties su Nuomotoju ir Kitas prekes nuomotis vykdant naują viešąjį pirkimą.
7. **ŠALIŲ ATSAKOMYBĖ**
   1. Laiku neperdavęs Prekių ir (ar) Kitų prekių ar neįvykdęs kitų šioje Preliminarioje sutartyje ir (ar) Pagrindinėje sutartyje numatytų įsipareigojimų ar jų dalies, tai yra pažeidęs terminą daugiau kaip vieną dieną (įskaitant ir sąskaitų pateikimo terminus ir tvarką), Nuomotojas, moka Nuomininkui 0,05 % dydžio delspinigius nuo neįvykdytų įsipareigojimų vertės už kiekvieną uždelstą dieną, tačiau bet kokiu atveju ne mažiau kaip 50,00 EUR (penkiasdešimt eurų 00 ct) už vieną vėlavimo laikotarpį. Nesant galimybės nustatyti nevykdomų įsipareigojimų vertės, delspinigiai skaičiuojami nuo Sutarties ir (ar) Užsakymo vertės.
   2. Jeigu Nuomininkas nesumoka už laiku pristatytas, kokybiškas ir atitinkančias Preliminariosios sutarties sąlygas Prekes ir Kitas prekes, Nuomotojas turi teisę raštu reikalauti iš Nuomininko 0,05 % dydžio delspinigių už kiekvieną uždelstą atsiskaityti dieną. Delspinigiai skaičiuojami nuo vėluojamos sumokėti sumos.
   3. Nuomotojui vėluojant pristatyti (pakeisti) Prekes ir Kitas prekes daugiau nei 5 (penkias) darbo dienas, Nuomininkas turi teisę, apie tai iš anksto pranešęs Nuomotojui, nuomotis Prekes ir Kitas prekes iš kito Nuomotojo ir reikalauti tiesioginių nuostolių atlyginimo, įskaitant, bet neapsiribojant kainų skirtumo, susidarančio Nuomininkui nuomojant trūkstamas Prekes ir Kitas prekes iš trečiųjų asmenų ar išlaidų susidariusių Nuomininkui ištaisant Prekių ir Kitų prekių trūkumus.
   4. Netesybų sumokėjimas neatleidžia Šalies nuo įsipareigojimų pagal Preliminariąją ar Pagrindinę sutartį vykdymo bei nuo pareigos atlyginti nuostolius.
   5. Nuomininkas turi teisę už Nuomotojo padarytus nuostolius, Nuomininko naudai priskaičiuotų delspinigių ir (ar) taikytinų baudų dydžiu, sumažinti Nuomotojui mokėtinas sumas, vienašališkai atliekant tarpusavio prievolių įskaitymą, t. y., Nuomotojo Nuomininkui mokėtinas netesybų sumas įskaitant į Nuomininko Nuomotojui mokėtiną atlyginimą už perduotas Prekes ir Kitas prekes.
   6. Šalys pareiškia, kad Preliminariojoje sutartyje nustatytos netesybos yra laikomos teisingomis bei protingo dydžio ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Preliminariosios sutarties pažeidimo (nesilaikymo), nereikalaujant tokių nuostolių dydį patvirtinančių įrodymų.
   7. Nuomininkui pareiškus reikalavimą atlyginti patirtus tiesioginius nuostolius, netesybos įskaitomos į nuostolių atlyginimą. Netesybos taikomos nuo nurodytų sumų be PVM.
   8. Šalies privalomos mokėti netesybos (jei jos nėra įskaitomos) turi būti sumokėtos per 10 (dešimt) kalendorinių dienų nuo joms apmokėti išrašytos sąskaitos – faktūros ar kito dokumento, kuriame pateikiamas reikalavimas sumokėti netesybas, išsiuntimo dienos.
8. **NENUGALIMO JĖGOS (*FORCE MAJEURE*) APLINKYBĖS**
   1. Šalis atleidžiama nuo atsakomybės už Preliminariosios sutarties ar Pagrindinės sutarties nevykdymą, jei ji nevykdoma dėl nenugalimos jėgos (*force majeure*), t. y. aplinkybių, kurių ta Šalis negalėjo kontroliuoti bei protingai numatyti Preliminariosios sutarties ar Pagrindinės sutarties sudarymo metu ir negalėjo užkirsti kelio šių aplinkybių ar jų pasekmių atsiradimui. Apie nenugalimos jėgos (*force majeure*) aplinkybių atsiradimą Šalys nedelsiant raštu privalo informuoti viena kitą. Šalis, nepranešusi kitai Šaliai apie nenugalimos jėgos (*force majeure*) aplinkybes, negali jomis remtis kaip atleidimo nuo atsakomybės už Pagrindinės sutarties nevykdymą pagrindu.
   2. Šalys turi teisę susitarti dėl sutartinių įsipareigojimų sustabdymo, Prekių ir Kitų prekių pristatymo termino ar Pagrindinės sutarties galiojimo termino pratęsimo *Force Majeure* galiojimo laikotarpiu.
   3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*Force Majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*Force Majeure*) aplinkybės liudijančių pažymų išdavimo tvarkos aprašo patvirtinimo“.
9. **PRELIMINARIOSIOS SUTARTIES ĮVYKDYMO UŽTIKRINIMAS**
   1. Preliminariosios sutarties įvykdymo užtikrinimas, t. y. Lietuvos Respublikoje ar užsienyje registruoto banko garantija ar draudimo bendrovės laidavimo draudimo liudijimas, šiai Preliminariajai sutarčiai netaikomas.
10. **PRELIMINARIOSIOS SUTARTIES ĮSIGALIOJIMAS, STRUKTŪRA IR AIŠKINIMAS**
    1. Preliminarioji sutartis galioja 12 (dvylika) mėnesių nuo Preliminariosios sutarties įsigaliojimo dienos, bet ne ilgiau iki bus išnaudota Preliminariosios sutarties vertė. Ši Preliminarioji sutartis įsigalioja Šalims ją pasirašius ir galioja iki visiško Šalių įsipareigojimų pagal Preliminariąją sutartį įvykdymo arba Preliminariosios sutarties nutraukimo (priklausomai, kuri sąlyga įvyksta anksčiau). Preliminarioji sutartis, įskaitant visus pratęsimus, galioja ne ilgiau kaip 48 (keturiasdešimt aštuonis) mėnesius nuo Preliminariosios sutarties įsigaliojimo dienos.
    2. Jeigu Preliminariosios sutarties galiojimo metu nėra išnaudojama Preliminariosios sutarties vertė, Preliminariosios sutarties galiojimo terminas automatiškai pratęsiamas dar 12 (dvylikos) mėnesių terminui. Automatinio pratęsimo sąlyga taikoma 3 (tris) kartus. Šalys turi teisę atsisakyti pratęsti Preliminariosios sutarties galiojimo terminą, apie tai raštu informavus kitą Šalį likus ne mažiau kaip 30 (trisdešimt) dienų iki Preliminariosios sutarties galiojimo termino pabaigos.
    3. Pagal Preliminariąją sutartį sudaryta Pagrindinė sutartis įsigalioja Pagrindinės sutarties pasirašymo dieną ir galioja iki visiško Šalių įsipareigojimų pagal Pagrindinę sutartį įvykdymo arba Pagrindinės sutarties nutraukimo (priklausomai kuri sąlyga įvyksta anksčiau).
    4. Pagrindinės sutartys gali būti sudaromos tik Preliminariosios sutarties galiojimo laikotarpiu. Preliminariosios sutarties galiojimo metu sudaryta Pagrindinė sutartis gali galioti ir pasibaigus Preliminariajai sutarčiai.
    5. Pagal Preliminariąją sutartį sudaromų Pagrindinių sutarčių skaičius nėra ribojamas. Pagrindinės sutarties sudarymas neturi įtakos kitų, pagal šią Preliminariąją sutartį sudarytų, Pagrindinių sutarčių galiojimui.

Jeigu kuri nors Preliminariosios sutarties nuostata yra ar tampa iš dalies ar visiškai negaliojančia, ji nedaro negaliojančiomis likusių šios Preliminariosios sutarties nuostatų. Tokiu atveju Šalys susitaria dėti visas pastangas, kad negaliojanti nuostata būtų pakeista teisiškai veiksminga norma, kuri, kiek įmanoma, turėtų tą patį rezultatą kaip ir pakeistoji norma. Tokiu atveju Šalys rašytiniu susitarimu pakeičia Preliminariosios sutarties iš dalies ar visiškai negaliojančią nuostatą arba raštu susitaria jos atsisakyti.

* 1. Visus ginčus dėl Preliminariosios sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka pagal Nuomininko registruotą buveinės vietą.

1. **PRELIMINARIOSIOS SUTARTIES NUTRAUKIMAS IR JOS KEITIMAS**
   1. Preliminarioji sutartis gali būti nutraukta raštišku Šalių sutarimu.
   2. Nuomininkas bet kuriuo metu turi teisę vienašališkai, nesikreipdamas į teismą, nutraukti Preliminariąją sutartį prieš 30 (trisdešimt) kalendorinių dienų raštu pranešęs apie tai Nuomotojui, sumokėjęs už iki Preliminariosios sutarties nutraukimo dienos faktiškai pateiktas, kokybiškas Prekes ir Kitas prekes.
   3. Nuomininkas turi teisę vienašališkai, nesikreipdamas į teismą, prieš 5 (penkias) darbo dienas raštu apie tai įspėjęs Nuomotoją, nutraukti Preliminariąją sutartį, o Nuomotojas privalo sumokėti Nuomininkui 1 % nuo Preliminariosios sutarties vertės dydžio baudą, jeigu Nuomotojas iš esmės pažeidė Preliminariąją sutartį. Nuomotojo padarytas sutartinių įsipareigojimų pažeidimas laikomas esminiu, jeigu:
      1. Prekės perdavimo – priėmimo metu neatitinka Preliminariojoje sutartyje ar (ir) Pagrindinėje sutartyje numatytų reikalavimų ir Nuomotojas nepateikia kokybiškų Prekių ar Kitų prekių per Preliminarioje sutartyje nustatytą ar Nuomininko nurodytą terminą;
      2. Prekių ar Kitų prekių garantinio termino metu paaiškėja Prekių ar Kitų prekių trūkumai ir Nuomotojas vėluoja ištaisyti Prekių ar Kitų prekių trūkumus daugiau kaip 10 (dešimt) kalendorinių dienų nuo Techninėje specifikacijoje, Preliminarioje sutartyje ar Nuomininko pranešime numatyto trūkumų šalinimo termino pabaigos;
      3. Nuomotojas daugiau kaip 2 (du) kartus praleido Prekių ar Kitų prekių nuomos (pristatymo) terminą;
      4. Nuomotojo kvalifikacija tapo nebeatitinkančia šios Preliminariosios sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
      5. pažeidžiamos kitos esminės sąlygos, numatytos Preliminariojoje sutartyje, Pagrindinėje sutartyje ar teisės aktuose.
   4. Preliminariosios sutarties pagrindu sudaryta Pagrindinė sutartis, be kita ko, gali būti nutraukta *mutatis mutandis* vadovaujantis Preliminariosios sutarties 14.3. punkte numatytomis sąlygomis. Nutraukus Pagrindinę sutartį, Preliminariosios sutarties 14.3. punkte numatytais pagrindais ir tvarka, Nuomotojas privalo sumokėti Nuomininkui 5 (penkių) procentų nuo Pagrindinės sutarties vertės dydžio baudą.
   5. Šalis turi teisę vienašališkai, nesikreipdama į teismą, nutraukti Preliminariąją sutartį ar Pagrindinę sutartį, apie tai raštu įspėjusi kitą Šalį prieš 5 (penkias) darbo dienas, jei kita Šalis bankrutuoja arba yra likviduojama, sustabdo ūkinę veiklą arba kituose teisės aktuose numatyta tvarka susidaro analogiška situacija.
   6. Nuomotojas turi teisę vienašališkai, nesikreipdamas į teismą, nutraukti šią Preliminariąją sutartį, apie tai raštu įspėjęs Nuomininką prieš 30 (trisdešimt) kalendorinių dienų, jei Nuomininkas nevykdo savo įsipareigojimų pagal Pagrindinę sutartį, kai dėl konkrečių savo įsipareigojimų nevykdymo Nuomininkas ne mažiau kaip 2 (du) kartus buvo įspėtas.
   7. Nuomininkas be išankstinio įspėjimo vienašališkai, prieš 5 (penkias) kalendorines dienas raštu apie tai įspėjęs Nuomotoją, nutraukia Preliminariąją sutartį (įskaitant ir sudarytas Pagrindines sutartis) Lietuvos Respublikos Vyriausybei Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Preliminarioji sutartis neatitinka nacionalinio saugumo interesų. Tokiu atveju Nuomotojui yra sumokama tik už kokybiškai faktiškai iki Preliminariosios ir Pagrindinės sutarties nutraukimo dienos perduotas Prekes ir Kitas prekes, ir jokios kitos pareigos Nuomininkui neatsiranda, įskaitant, bet neapsiribojant, Nuomininkas neturi mokėti Nuomotojui jokių kitų sumų ir (ar) mokėjimų
   8. Preliminariosios sutarties nutraukimas su vienu iš Nuomotojų nenutraukia Preliminariosios sutarties su kitais Nuomotojais galiojimo.
   9. Preliminariosios sutarties ir Pagrindinės sutarties sąlygos keičiamos tik tais atvejais, jeigu atitinka VPĮ 89 straipsnio nuostatas ir tik Preliminariojoje sutartyje, Pagrindinėje sutartyje ar teisės aktuose numatytais atvejais.
   10. Preliminariosios sutarties sąlygų keitimu nėra laikomi techninio pobūdžio pirkimo sutarties pakeitimai (pavyzdžiui, Šalių rekvizitai, techninės klaidos, atstovų kontaktai ir pan.).
   11. Pagrindinės sutarties nutraukimui *mutatis mutandis* taikomos visos šio skyriaus nuostatos, nustatančios Preliminariosios sutarties nutraukimo tvarką.
2. **KONFIDENCIALIUMAS**
   1. Preliminariosios sutarties vykdymo metu vienos Šalies kitai šaliai tiek sąmoningai, tiek atsitiktinai atskleista informacija, kurią atskleidusi Šalis įvardino kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga Preliminariosios ir/ar Pagrindinės sutarties vykdymui. Kilus abejonių, ar Šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi Šalis nurodytų kitaip. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina Preliminariosios ir/ar Pagrindinės sutarties tinkamam vykdymui ir tik iš anksto gavusi kitos Šalies raštišką sutikimą, išskyrus informaciją, kurios reikalauja valstybės institucijos, turinčios teisę ją gauti pagal Lietuvos Respublikos įstatymus ar kitus teisės aktus. Šis konfidencialumo įsipareigojimas galioja neterminuotai. Nuomotojas sutinka, kad šios Preliminariosios ir/ar Pagrindinės sutarties sąlygos būtų atskleistos skolų išieškojimo įmonei, jei Nuomininkas nusprendžia kreiptis į tokią įmonę dėl Nuomotojo skolos pagal Pagrindinę sutartį išieškojimo.
   2. Šalių įsipareigojimai, susiję su asmens duomenų apsauga:
      1. Šalys yra asmens duomenų valdytojai, kurie tvarko savo darbuotojų asmens duomenis teisėto intereso pagrindu.
      2. Tvarkydamos asmens duomenis, Šalys vadovaujasi Lietuvos Respublikos įstatymais, Europos sąjungos teisės aktais bei Preliminariosios ir/ar Pagrindinės sutarties nurodytais asmens duomenų tvarkymo reikalavimais.
      3. Šalys susitaria, jog Preliminariąją ir/ar Pagrindine sutartimi perduodami Šalių atstovų (vadovų, įgaliotų asmenų ar darbuotojų) asmens duomenys yra naudojami tik tam, kad būtų galima sudaryti ir vykdyti Preliminarią sutartį. Šalys negali tvarkyti asmens duomenų bet kokiu kitu nei Preliminariojoje ir/ar Pagrindinėje sutartyje nurodytu tikslu.
      4. Šalys įsipareigoja taikyti technines ir organizacines priemones užtikrinančias tvarkomų asmens duomenų apsaugą.
      5. Turėti prieigą prie Asmens duomenų ir juos tvarkyti gali tik tie Šalių darbuotojai arba atstovai, kuriems prieiga prie asmens duomenų būtina, siekiant vykdyti sutartinius įsipareigojimus ir kurie yra įsipareigoję užtikrinti tvarkomų asmens duomenų konfidencialumą.
      6. Šalys įsipareigoja nedelsiant informuoti viena kitą apie asmens duomenų saugumo pažeidimus bei užtikrinti duomenų subjektų teises.
      7. Asmens duomenų saugumo pažeidimo atveju ar Šaliai pagrįstai įtariant tokį pažeidimą, tokia Šalis nedelsiant, tačiau bet kokiu atveju ne vėliau nei per 24 val. po to, kai sužinojo apie tai, raštu informuos kitą Šalį ir pateiks informaciją apie galimo pažeidimo pobūdį, Šalies atstovo kontaktinius duomenis, aprašytas pažeidimo pasekmes ir priemonių sąrašą kurių ėmėsi, kad būtų pašalintas pažeidimas.
      8. Jei Šaliai kyla nuostoliai dėl kitos Šalies kaltų veiksmų, tvarkant asmens duomenis, kaltoji Šalis privalo atlyginti kitos Šalies patirtus nuostolius.
      9. Šalys pasilieka teisę bet kuriuo metu sudaryti atskirą rašytinį susitarimą dėl asmens duomenų tvarkymo siekiant užtikrinti atitiktį 2016 m. balandžio 27 d. Europos Parlamento ir Tarybos reglamentui (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB.

# **BAIGIAMOSIOS NUOSTATOS**

* 1. Šalių adreso ar kitų rekvizitų pasikeitimo atveju Šalys įsipareigoja apie tai viena kitai pranešti per 3 (tris) darbo dienas nuo atitinkamo pasikeitimo dienos. Nepranešusioji Šalis atlygina visus dėl nepranešimo atsiradusius nuostolius ir prisiima su nepranešimu susijusią riziką.
  2. Visa informacija, įspėjimai ar pranešimai, susiję su šia Preliminariąja sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai. Pranešimai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena arba jeigu elektroninis laiškas buvo išsiųstas pasibaigus darbo valandoms (po 17 val.). Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo.
  3. Preliminarioje sutartyje ir Pagrindinėje sutartyje nurodytos netesybos skaičiuojamos nuo sumų be PVM.
  4. Šalys bendravimui paskiria kontaktinius asmenis, kurių duomenys nurodomi Preliminariosios sutarties Priede Nr. 1, kuris laikomas Preliminariosios sutarties dalis.
  5. Ši Preliminarioji sutartis yra vientisas ir nedalomas dokumentas, kurią be kita ko sudaro toliau išvardinti dokumentai. Preliminariosios sutarties ir jos pagrindu sudaromų Sutarčių aiškinimo ir taikymo tikslais nustatoma tokia Preliminariosios sutarties dokumentų pirmenybės tvarka:
     1. Preliminarioji sutartis (su priedais);
     2. Techninė specifikacija;
     3. Sutartis;
     4. Nuomotojo Pasiūlymas;
     5. Nuomininko arba Perkančiosios organizacijos atlikti Pirkimo dokumentų (sąlygų) paaiškinimai ir patikslinimai, jei tokie buvo pateikti;
     6. Kiti Pirkimo dokumentai.
  6. Jei Preliminariosios sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Preliminariosios sutarties dokumente, visuomet yra laikomos pakeičiančiomis žemesnės galios Preliminariosios sutarties dokumente nustatytas analogiškas taisykles.
  7. Preliminarioji sutartis sudaryta vienodą teisinę galią turinčiais egzemplioriais, po vieną kiekvienai Šaliai.

# **PRIEDAI**

* 1. Priedas Nr. 1 – Šalių kontaktai.
  2. Priedas Nr. 2 – Nuomotojų nuolaida/antkainis.
  3. Priedas Nr. 3 – Techninė specifikacija.
  4. Priedas Nr. 4 – Pagrindinė sutartis (šablonas).
  5. Priedas Nr. 5 – Subnuomotojų sąrašas ir perduodamų įsipareigojimų dalis.

1. **ŠALIŲ ADRESAI, KITI REKVIZITAI, PARAŠAI**
   1. **Nuomininkas: AB „Kelių priežiūra“**, Savanorių pr. 321C, Kaunas, juridinio asmens kodas 232112130, PVM mokėtojo kodas LT321121314, a/s Nr. LT617044060003560452, AB SEB bankas, b. k. 70440, tel. (8 37) 202293, el. paštas: [info@keliuprieziura.lt](mailto:info@keliuprieziura.lt).
   2. **Nuomotojai**:
      1. ..........................................
      2. ..........................................
      3. ..........................................

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Nuomininko atstovo pareigos) (parašas, data) (vardas, pavardė)

*Nuomininkas antspaudo nenaudoja*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Nuomotojo atstovo pareigos) (parašas, data) (vardas, pavardė)

A.V.

202\_ m. ................... d.

Preliminariosios sutarties Nr. .........

1 priedas

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ PRELIMINARIOSIOS SUTARTIES VYKDYMĄ**

1. **ŠALIŲ KONTAKTAI:**
   1. Nuomininko už šios Preliminariosios sutarties vykdymą atsakingas asmuo – [*pareigos, vardas, pavardė*], tel. [*telefono numeris*], [*elektroninio pašto adresas*];
   2. Nuomininko atstovas atsakingas už Preliminariosios sutarties ir pakeitimų paskelbimą LR Viešųjų pirkimų įstatyme nustatyta tvarka - [*pareigos, vardas, pavardė*], tel. [*telefono numeris*], [*elektroninio pašto adresas*];
   3. Nuomotojo nurodyti Nuomotojo pavadinimą už šios Preliminariosios sutarties vykdymą atsakingas asmuo – [*pareigos, vardas, pavardė*], tel. [*telefono numeris*], [*elektroninio pašto adresas*].

202\_ m. ................... d.

Preliminariosios sutarties Nr. .........

Priedas Nr. 2

**NUOMOTOJŲ NUOLAIDA/ANTKAINIS**

**Nuomotojo pavadinimas** pasiūlymas:

|  |
| --- |
| *Nurodoma pirkimo dalis* |

|  |  |
| --- | --- |
| Nuomotojo siūloma nuolaida arba antkainis Prekėms, % |  |
| Viešai prieinamos elektroninės parduotuvės arba viešai prieinamo elektroninio katalogo adresas (www....) |  |

**Nuomotojo pavadinimas** pasiūlymas:

|  |
| --- |
| *Nurodoma pirkimo dalis* |

|  |  |
| --- | --- |
| Nuomotojo siūloma nuolaida arba antkainis Prekėms, % |  |
| Viešai prieinamos elektroninės parduotuvės arba viešai prieinamo elektroninio katalogo adresas (www....) |  |

**Nuomotojo pavadinimas** pasiūlymas:

|  |
| --- |
| *Nurodoma pirkimo dalis* |

|  |  |
| --- | --- |
| Nuomotojo siūloma nuolaida arba antkainis Prekėms, % |  |
| Viešai prieinamos elektroninės parduotuvės arba viešai prieinamo elektroninio katalogo adresas (www....) |  |

202\_ m. ................... d.

Preliminariosios sutarties Nr. .........

Priedas Nr. 3

**TECHNINĖ SPECIFIKACIJA**

202\_ m. ................... d.

Preliminariosios sutarties Nr. .........

Priedas Nr. 4

**PAGRINDINĖ SUTARTIS NR.\_\_**

**PRIE PRELIMINARIOSIOS PREKIŲ NUOMOS SUTARTIES Nr.\_\_\_**

*\_\_\_\_\_\_\_\_\_\_\_\_\_\_*

*(data)*

**AB „Kelių priežiūra“**, buveinės adresas Savanorių pr. 321C, Kaunas, juridinio asmens kodas 232112130, atstovaujama pareigos, vardas, pavardė, veikiančio pagal atstovavimo pagrindas, toliau sutartyje vadinamas **Nuomininku,**

ir

**Nuomotojo pavadinimas**, buveinės adresas Nuomotojo buveinės adresas*,* juridinio asmens kodas juridinio asmens kodas, atstovaujama pareigos, vardas, pavardė, veikiančio pagal atstovavimo pagrindas*,* toliau sutartyje vadinamas **Nuomotoju**,

Toliau sutartyje **Nuomininkas** ir **Nuomotojas** kartu vadinami **Šalimis**, atskirai – **Šalimi**, susitarė irsudarė šią Prekių pirkimo-pardavimo sutartį (toliau –**Sutartis**):

1. **SUTARTIES OBJEKTAS**
   1. Nuomotojas įsipareigoja Sutartyje numatytomis sąlygomis pateikti \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Prekės**), o Nuomininkas įsipareigoja priimti tinkamai pateiktas Prekes ir sumokėti už jas Nuomotojui Preliminariojoje sutartyje nurodytomis sąlygomis ir terminais*.*
   2. Pagal šią Sutartį Nuomininkui nuomojamos Prekės, kurių techniniai parametrai, pavadinimai, kiekiai, įkainiai ir kita būtina informacija nurodyti Sutarties Priede Nr. 1. Nuomojamoms Prekėms taikomi ir visi Prekių nuomos, kokybės ir kiti reikalavimai, numatyti Preliminariojoje sutartyje.
2. **PREKIŲ KAINA IR KIEKIS** 
   1. Bendra Sutarties kaina yra *\_\_\_.\_\_\_,\_\_* eurų (*\_\_\_\_\_\_\_\_\_\_\_\_\_\_\_\_\_\_\_\_\_\_\_\_* eurų *\_\_* ct), įskaitant PVM. Bendrą Sutarties kainą sudaro:
      1. Sutarties kaina – *\_\_\_.\_\_\_,\_\_* eurų (*\_\_\_\_\_\_\_\_\_\_\_\_\_\_\_\_\_\_\_\_\_\_\_\_* eurų *\_\_* ct), neįskaitant PVM;
      2. pridėtinės vertės mokestis (PVM) – *21 %* – *\_\_\_.\_\_\_,\_\_* eurų (*\_\_\_\_\_\_\_\_\_\_\_\_\_\_\_\_\_\_\_\_\_\_* eurų *\_\_* ct).
   2. Sutarčiai taikoma .................... kainodara, nustatyta laikantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“.
   3. Bendra Sutarties kaina negali viršyti bendros Preliminariosios sutarties kainos.
   4. Sutarties vykdymo metu Nuomininkas turi teisę raštu pranešdamas Nuomotojui, atsisakyti dalies Sutarties Prekių.
   5. Nuomotojas į Prekių nuomos kainą yra įskaičiavęs visas su Prekių nuoma susijusias išlaidas, visus mokesčius, įskaitant PVM, bet neapsiribojant, išlaidas, susijusias su Sutarties vykdymu (transporto (kai taikoma) ir kitas išlaidas).
3. **MOKĖJIMAI, PINIGINĖS PRIEVOLĖS IR SULAIKYMAI**
   1. Nuomininkas sumoka Nuomotojui už faktiškai pateiktas kokybiškas Prekes Preliminariojoje sutartyje numatyta tvarka ir terminais.
4. **PREKIŲ KOKYBĖ** 
   1. Prekių kokybė, įskaitant garantinį terminą, turi atitikti Preliminariojoje sutartyje ir Techninėje specifikacijoje nustatytus reikalavimus.
   2. Prekių trūkumų šalinimo terminas ir netesybos už Prekių trūkumų nepašalinimą nustatyti Preliminariojoje sutartyje.
5. **PREKIŲ NUOMOS TERMINAI IR PERDAVIMO - PRIĖMIMO TVARKA** 
   1. Prekių nuomos tvarka nustatyta Preliminariojoje sutartyje ir Techninėje specifikacijoje.
   2. Prekių pristatymo (*kai taikoma*) vieta: \_\_\_\_\_\_\_\_\_\_\_\_\_\_.
   3. Prekių pristatymo terminas: \_\_\_\_\_\_\_\_\_\_\_\_\_\_\_\_\_\_.
   4. Prekių nuomos terminas: \_\_\_\_\_\_\_\_\_\_\_\_\_\_\_\_\_\_ .
   5. Už vėlavimą pateikti (ar pristatyti) Prekes Nuomotojas moka Nuomininkui Preliminariojoje sutartyje numatytas netesybas.
6. **NUOMOTOJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA** 
   1. Jei Nuomotojas vykdo Preliminariąją sutartį jungtinės veiklos pagrindu, tai numatyta Preliminariojoje sutartyje.
   2. Nuomotojo Preliminariajai sutarčiai vykdyti pasitelkti subnuomotojai ir jiems perduodama Sutarties dalis nurodyta Preliminariojoje sutartyje.
   3. Nuomotojas Sutarčiai vykdyti pasitelkia naujus subnuomotojus Preliminariojoje sutartyje nustatyta tvarka: TAIP/NE.
      1. *Jei pasitelkia* Naujai pasitelkiami subnuomotojai ir jiems perduodamų sutartinių įsipareigojimų dalys nurodytos Sutarties Priede Nr. \_\_\_.
7. **SUTARTIES ĮSIGALIOJIMAS IR GALIOJIMAS** 
   1. Prekės nuomojamos ne ilgiau kaip Sutarties 5.4. punkte numatytą terminą. Sutartis įsigalioja, kai Sutartį pasirašo abi Sutarties Šalys ir galioja iki visiško sutartinių įsipareigojimų įvykdymo arba Sutarties nutraukimo (priklausomai kuri sąlyga įvyksta anksčiau).
8. **BAIGIAMOSIOS NUOSTATOS**
   1. Kiekvienas šios Sutarties priedas yra neatskiriama jos dalis.
   2. Kiek tai neaptarta šioje Sutartyje, Sutarčiai *mutatis mutandis* taikomos visos Preliminariosios sutarties sąlygos (išskyrus taikomą kainodarą), numatančios Sutarties nutraukimą ir keitimą, apmokėjimo tvarką, Šalių sutartinę atsakomybę, netesybas, subnuomotojų pasitelkimą, Prekių kokybę ir kita.
   3. Sutartyje naudojamos sąvokos atitinka Preliminarioje sutartyje numatytus sąvokų paaiškinimus.
   4. Šalys skiria savo atstovus Sutarties vykdymo kontrolės ir ryšių palaikymo tikslais. Visi su Sutarties vykdymu susiję pranešimai turi būti siunčiami šių atstovų kontaktiniais duomenimis:
      1. Nuomininko už šios Sutarties vykdymą atsakingas asmuo – pareigos, vardas, pavardė, tel. telefono numeris, elektroninio pašto adresas;
      2. Nuomininko atstovas, atsakingas už Sutarties ir jos pakeitimų paskelbimą Viešųjų pirkimų įstatyme nustatyta tvarka - pareigos, vardas, pavardė, tel. telefono numeris, elektroninio pašto adresas;
      3. Nuomotojo už šios Sutarties vykdymą atsakingas asmuo – pareigos, vardas, pavardė, tel. telefono numeris, elektroninio pašto adresas.
   5. Prie Sutarties pridedami šie priedai:
      1. Priedas Nr. 1 – Prekių sąrašas, kiekis ir įkainiai.
9. **ŠALIŲ REKVIZITAI**

|  |  |
| --- | --- |
| **Nuomininkas:** | **Nuomotojas:** |
|  |  |
| **Akcinė bendrovė „Kelių priežiūra“** | **Nuomotojo pavadinimas** |
| Juridinio asmens kodas 232112130 | Juridinio/fizinio asmens kodas 123456789 |
| PVM mokėtojo kodas LT321121314 | PVM mokėtojo kodas LT123456789 |
| Savanorių pr. 321C, Kaunas 50120 | Buveinės adresas |
| Tel.: (8-37) 202293 | Tel. numeris |
| El. paštas: info@keliuprieziura.lt | El. paštas: El. pašto adresas |
| A.s. LT617044060003560452 | A.s. atsiskaitomoji sąskaita |
| AB SEB bankas, b. k. 70440 | Banko pavadinimas, b. k. banko kodas |
| **Nuomininko vardu:** | **Nuomotojo vardu:** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Nuomininkas antspaudo nenaudoja*

202\_ m. ................... d.

Preliminariosios sutarties Nr. .........

Priedas Nr. 5

**SUBNUOMOTOJŲ sąrašas ir perduodamų įsipareigojimų dalis**