Pirkimo sąlygų 2 priedas „Techninė specifikacija“

**TECHNINĖ SPECIFIKACIJA**

**(PU-13225/25) Mažosios mechanizacijos, laikinų energijos šaltinių, kėlimo ir panašios įrangos nuoma**

1. **SĄVOKOS IR SUTRUMPINIMAI**

1.1. **Nuomininkas** – AB „Kelių priežiūra“.

1.2. **Nuomotojas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Nuomininkas sudaro Preliminarią ar Pagrindinę sutartį.

1.3. **Preliminarioji sutartis** – sutartis, sudaroma tarp Nuomotojų ir Nuomininko dėl pirkimo objekto, kurios tikslas – nustatyti sąlygas, taikomas Pagrindinėms sutartims, kurios bus sudarytos per Preliminariosios sutarties galiojimo laikotarpį.

1.4. **Pagrindinė sutartis** – Preliminariosios sutarties pagrindu sudaroma pagrindinė Prekių tiekimo sutartis.

1.5. **Atnaujintas varžymasis** – Pagrindinės sutarties sudarymo procedūra dėl Kitos mechanizacijos, kurios metu visi Preliminariąją sutartį sudarę Nuomotojai varžosi, teikia Atnaujintus pasiūlymus pagal Preliminarioje sutartyje nustatytas atnaujinto varžymosi procedūros ir kvietime pateikti Atnaujintą pasiūlymą patikslintas sąlygas. Atnaujinto varžymosi procedūra ir kitos sąlygos nurodytos Preliminariosios sutarties 9 skyriuje.

1.6. **Mechanizacija** – Mažoji mechanizacija, laikinų energijos šaltinių, kėlimo ir panaši įranga, esanti (nuomojama) Nuomotojų Nuomos kataloge. Orientacinis Mechanizacijos sąrašas, skirtas tik Nuomotojų supažindinimui su pirkimo objektu, nurodytas šios techninės specifikacijos priede Nr. 1 „Preliminarus mechanizacijos sąrašas“.

1.7. **Kita mechanizacija** – Mažoji mechanizacija, laikinų energijos šaltinių, kėlimo ir panaši įranga, kuri nėra skelbiama Nuomotojų Prekių kataloge ir dėl kurios vykdomas Atnaujintas varžymasis.

1.8. **Užsakymas –** Preliminariosios sutarties ar Pagrindinės sutarties pagrindu Nuomininko Nuomotojui pateikiama informacija apie Mechanizaciją ar Kitą mechanizaciją. Užsakymas laikomas gautu Užsakymo išsiuntimo Nuomotojui dieną Preliminarioje sutartyje ar Pagrindinėje sutartyje nurodytais Nuomotojo kontaktais.

1.9. **Nuomos katalogas –** viešai prieinama elektroninė parduotuvė arba viešai prieinamas elektroninis katalogas, t. y.tokia elektroninė parduotuvė arba katalogas (elektroninis), kuriame viešai skelbiami mechanizacijos nuomos įkainiai ir (ar) kainos.

1.10. **Pasiūlymas** – Nuomininkui vykdant viešojo pirkimo procedūras dėl Preliminariosios sutarties sudarymo, Nuomotojo pateiktų dokumentų visuma;

1.11. **Atnaujintas pasiūlymas –** Preliminariosios sutarties pagrindu vykdomo Atnaujinto varžymosi procedūros metu Nuomotojo pateiktas pasiūlymas.

1. **PIRKIMO OBJEKTO APRAŠYMAS, APIMTYS, REIKALAVIMAI**

2.1. Pirkimo objektas: Mažosios mechanizacijos, laikinų energijos šaltinių, kėlimo ir panašios įrangos nuoma.

2.2. Pirkimo objektas skaidomas į 4 (keturias) pirkimo objekto dalis:

2.2.1. 1 (pirma) objekto dalis – Mažosios mechanizacijos, laikinų energijos šaltinių, kėlimo ir panašios įrangos nuoma Rytų regione;

2.2.2. 2 (antra) objekto dalis – Mažosios mechanizacijos, laikinų energijos šaltinių, kėlimo ir panašios įrangos nuoma Pietų regione;

2.2.3. 3 (trečia) objekto dalis – Mažosios mechanizacijos, laikinų energijos šaltinių, kėlimo ir panašios įrangos nuoma Šiaurės regione;

2.2.4. 4 (ketvirta) objekto dalis – Mažosios mechanizacijos, laikinų energijos šaltinių, kėlimo ir panašios įrangos nuoma Vakarų regione.

2.3. Šiuo pirkimu siekiama sudaryti Preliminariąją sutartį su visais tinkamus ir priimtinus Pasiūlymus pateikusiais Nuomotojais kiekvienoje pirkimo dalyje. Bendra įsigytų Mechanizacijos ir Kitos mechanizacijos nuomos kaina pagal būsimą Preliminariąją sutartį per visą Preliminariosios sutarties galiojimo laikotarpį negalės viršyti maksimalios Preliminariosios sutarties vertės:

2.3.1. 1 (pirmoje) objekto dalyje – 225 000,00 EUR be PVM;

2.3.2. 2 (antroje) objekto dalyje – 225 000,00 EUR be PVM;

2.3.3. 3 (trečioje) objekto dalyje – 225 000,00 EUR be PVM;

2.3.4. 4 (ketvirtoje) objekto dalyje – 225 000,00 EUR be PVM.

2.4. Preliminarioje sutartyje bus fiksuojama Nuomotojo kartu su Pasiūlymu pateikta nuolaida/antkainis Prekėms, taikoma nuo Nuomotojo Nuomos kataloge nurodytos Prekių kainos be PVM.

2.5. Nuomotojas privalo turėti Nuomos katalogą, kuris būtų viešai prieinamas (elektroninė parduotuvė ar elektroninis katalogas) ir pasiekiamas viso Preliminariosios sutarties galiojimo metu ir kuriame galima peržiūrėti Nuomotojo siūlomas Mechanizacijos nuomos kainas su ar be PVM ir Mechanizacijos ar Kitos mechanizacijos parametrus.

2.6. Teikdami Pasiūlymus siekiant sudaryti Preliminariąją sutartį, Nuomotojai Pasiūlymo formoje privalo nurodyti Nuomos katalogas svetainės adresą: viešai prieinamos elektroninės parduotuvės arba viešai prieinamo elektroninio katalogo adresą (www....).

2.7. Visos Mechanizacijos ar Kita mechanizacijos nuomos įsigijimui taikomos šioje techninėje specifikacijoje, Preliminariojoje sutartyje ir Pagrindinėje sutartyje nustatytos sąlygos (garantijos, trūkumų šalinimo ir t.t.), nebent aiškiai bus nustatyta kitaip.

2.8. Nuomojama Mechanizacija ar Kita mechanizacija turi būti kokybiškos, atitikti Lietuvos Respublikoje galiojančius standartus ir būti tinkamos naudoti pagal jų tikslinę paskirtį, neturi būti paslėptų Mechanizacijos ar Kitos mechanizacijos trūkumų, dėl kurių Mechanizacijos ar Kitos mechanizacijos nebūtų galima naudoti pagal jų tikslinę paskirtį arba dėl kurių sumažėtų Mechanizacijos ar Kitos mechanizacijos naudingumas.

2.9. Nekokybiška arba netinkamai veikianti Mechanizacija ar Kita mechanizacija turi būti pakeičiamos kitomis visą Mechanizacija ar Kita mechanizacija nuomos laikotarpį.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI** 
   1. Dėl Mechanizacijos nuomos įsigijimo nebus vykdoma atnaujinto varžymosi procedūra. Mechanizacija bus nuomojama Preliminariosios sutarties 8 skyriuje nurodyta tvarka ir sąlygomis.
   2. Dėl Kitos mechanizacijos nuomos įsigijimo bus vykdoma atnaujinto varžymosi procedūra. Atnaujinto varžymosi procedūra, tvarka ir sąlygos aprašyta Preliminariosios sutarties 8 skyriuje.
   3. Nuomininkas Prekes ar Kitas prekes atsiims Nuomotojo nurodytose atsiėmimo vietose, nebent Užsakymo pateikimo metu Nuomotojo bus prašoma pristatyti Prekes ar Kitas prekes nurodytu adresu.
   4. Pagal poreikį, Nuomininkas gali užsakyti transportavimo paslaugą iš Nuomotojo pagal pasiūlyme nurodytus įkainius.
   5. Nuomotojas privalo sudaryti Nuomininkui galimybę atsiimti įrangą Lietuvos Respublikos teritorijoje šiuose regionuose:

3.5.1. Pirma pirkimo dalis – Vilniaus apskritis, Utenos apskritis.

* + 1. Antra pirkimo dalis – Kauno apskritis, Marijampolės apskritis, Alytaus apskritis.
    2. Trečia pirkimo dalis – Panevėžio apskritis, Šiaulių apskritis.
    3. Ketvirta pirkimo dalis – Klaipėdos apskritis, Tauragės apskritis, Telšių apskritis.
  1. Nuomotojui turint ir sutikus išnuomoti Nuomininkui Mechanizaciją ar Kitą mechanizaciją, Nuomotojas turi sudaryti galimybę Nuomininkui pasiimti išnuomotą Mechanizaciją ar Kitą mechanizaciją per 12 (dvylika) valandų nuo užsakymo pateikimo valandos.
  2. Visa nuomojama Mechanizacija ir Kita mechanizacija privalo būti drausta draudimu, padengiančiu nuostolius atsiradusius dėl šių veiksnių, su Nuomotojo nuomos kataloge pateikiama, bet su ne didesne kaip 15% išskaita (franšize) nuo padarytos žalos/atlygio/remonto sumos:

3.6.1. Eismo įvykis;

* + 1. Gaisras (nekontroliuojama ugnis), žaibas, savaiminis sprogimas;
    2. Gamtinės jėgos, tokios kaip audra, liūtis, kruša, sniego slėgis, netikėtas potvynis;
    3. Trečiųjų asmenų tyčinė veikla – vandalizmas, plėšimas ar vagystė;
    4. Stiklo dūžis – specializuotos technikos žibintų, veidrodžių, kabinos stiklo dužimas arba skilimas.
    5. Apgadinimams Mechanizacijai ar Kitai mechanizacijai nukritus ar nuvirtus statybos/atliekamų darbų vietoje.
    6. Išnuomotos Mechanizacijos ar Kitos mechanizacijos apgadinimas pakrovimo/ iškrovimo metu.
    7. Kiti staigūs ir nenumatyti įvykiai.
  1. Nuomotojas gali taikyti ne didesnį nei 5% draudimo mokestį skaičiuojant jį nuo jo viešai prieinamų Nuomos kataloge esančių įkainių.
  2. Nuomininkui paprašius, Nuomotojas privalo kartu su išnuomota Mechanizacija ar Kita mechanizacija pateikti reikalingą naudojimo instrukciją, informaciją apie įrangos naudojimo saugą, taip pat prireikus apmokyti Nuomininko darbuotoją naudotis nuomojama Mechanizacija ar Kita mechanizacija.
  3. Nuomotojas privalo suteikti už Preliminarią sutartį atsakingam arba AB „Kelių priežiūra” įgaliotam asmeniui prieigą prie Nuomotojo internetinės užsakymų platformos, kurioje būtų prieinama informacija apie Nuomininko užsakytą, nuomojama Mechanizaciją ar Kitą mechanizaciją, jos išdavimo/grąžinimo data, kaina ir kita aktuali informacija.
  4. Dokumentai teikiami Nuomininkui lietuvių kalba, jeigu raštu nesutarta kitaip.
  5. Preliminarioji sutartis galioja 12 (dvylika) mėnesių, bet ne ilgiau iki bus išpirkta Preliminariosios sutarties vertė. Ši Preliminarioji sutartis įsigalioja Šalims ją pasirašius ir galioja iki visiško Šalių įsipareigojimų pagal Preliminariąją sutartį įvykdymo arba Preliminariosios sutarties nutraukimo (priklausomai kuri sąlyga įvyksta anksčiau). Maksimalus Preliminariosios sutarties galiojimo terminas - 48 (keturiasdešimt aštuoni) mėnesiai.
  6. Jeigu Preliminariosios sutarties galiojimo metu nėra išperkama Preliminariosios sutarties vertė, Preliminariosios sutarties galiojimo terminas automatiškai pratęsiamas dar 12 (dvylikos) mėnesių terminui. Automatinio pratęsimo sąlyga taikoma 3 (tris) kartus. Šalys turi teisę atsisakyti pratęsti Preliminariosios sutarties galiojimo terminą, apie tai raštu informavus kitą šalį 30 (trisdešimt) dienų iki Preliminariosios sutarties galiojimo termino pabaigos.

1. **APLINKOSAUGINIAI REIKALAVIMAI**

Nuomininkas siekia, jog jo ir Nuomotojo veiksmai darytų kuo mažesnį poveikį aplinkai, todėl:

* 1. Viešojo pirkimo ir sutarties vykdymo metu bendravimas tarp Nuomotojo ir Nuomininko bus vykdomas tik elektroninėmis priemonėmis (CVP IS priemonėmis, telefonu, elektroniniu paštu, ar kt.);
  2. Visa dokumentacija susijusi su Sutarties vykdymu teikiama Nuomininkui ir Nuomotojui elektorinėmis priemonėmis (elektoriniu paštu ar kt.);
  3. Sutartis bus pasirašoma tik elektroninėmis priemonėmis (elektroniniu parašu);
  4. Nuomotojas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, jeigu bus naudojamos kanceliarinės prekės, jos turi būti pagamintos iš perdirbtų žaliavų arba tinkamos perdirbimui.
  5. Jei įsigyjama Mechanizacijos ar Kitos mechanizacijos nuoma su pristatymu Nuomotojas turi siekti, kad tiekiant Mechanizaciją ar Kitą mechanizaciją būtų sunaudojama mažiau gamtos išteklių ir taip būtų laikomasi Lietuvos Respublikos aplinkos ministro Įsakymo 4.4.1 punkte nustatyto aplinkos apsaugos principo, t. y.: siekti, kad būtų pasirenkamas optimalus maršrutas pristatant Mechanizaciją ar Kitą mechanizaciją į Nuomininko nurodytą pristatymo vietą.

1. **PRIEDAI**
   1. Techninių specifikacijų 1 priedas - Preliminarus mechanizacijos sąrašas.

**Pastaba: Visos pirkimo dokumente esančios nuorodos į standartą, techninį liudijimą ar bendrąsias technines specifikacijas reiškia, kad Nuomininkas priima ir kitus dalyvių lygiaverčių Prekių įrodymus.** *Lygiavertiškumo įrodymas yra Nuomotojo pareiga.*